Борис Младенов-Young
Вземи, момче, китарата в ръце…

chitanka.info

Вземи, момче, китарата в ръце

и нещо за душата изсвири ми.

Разсей тъгата в моето сърце

по младините ми невъзвратими!

То бяха романтични времена

на нощни серенади под луната.

Любимата открехваше сама

прозореца си тайно от бащата.

И шепот нежен, сякаш шумолене

на вейки, люшкани от летен бриз,

се носеше из звездната прохлада…

За влюбения, паднал на колене,

въздушните целувки бяха bliss[1] —

най-скъпата, най-сладката награда!

Сидни, Австралия — 2012 г.

[1] Bliss — блаженство ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.